open-index/open-wikipedia-markdown huggingface dataset:
Dragon Age II

***Dragon Age II*** er et rolle- og actionspill utviklet av BioWare og gitt ut av Electronic Arts. Det kom ut 8. mars 2011 is Nord-Amerika, 10. mars 2011 i Australia og 11. mars 2011 i Europa.

I *Dragon Age II* spiller man som Hawke, som flyktet sammen med familien fra Ferelden, som var settingen i forgjengeren *[[Dragon Age: Origins]]*, til byen Kirkwall.

Spillet ble møtt med positiv tilbakemelding fra kritikere. Gamer.no gav PC-spillet 8 poeng ut av 10, og IGN gav spillet 8,5 poeng ut av 10. Hos spillere var det nokså blandede tilbakemeldinger, med en nokså lav poengsum på 4,6 ut av 10 hos metacritic sin brukerbase, hvor flere spillere opplevde at spillet ikke møtte opp til forventninger, og kritiserte fremskyndingen Electronic Arts gjorde.

## Handling
Hovedpersonen blir omtalt med etternavnet Hawke, men spilleren kan blant annet bestemme kjønn, fornavn og utseende selv. Spilleren kan også rekruttere opptil åtte andre ledsagere, og har to søsken kalt Bethany og Carver. Valgfrie følgesvenner inkluderer blant andre Fenris, en mektig alvekriger som ønsker hevn. Isabela, en selvsikker og promiskuøs pirat som leter etter en ettertraktet relikvie, og Sebastian Vael, en bueskytter fra Kirkwall «Chantry».

Hawke og Hawkes familie er på flukt på grunn av «darkspawn», forfulgende monstre. De blir reddet når den merkelige, kraftige heksen Flemeth griper inn, som deretter tilbyr en avtale om at Hawke skal levere noe til henne, og hun skal i gjengjeld få Hawke-familien trygt til en havneby kalt Gwaren, slik at de kan forlate hjemlandet Ferelden. Familien kommer seg etter hvert videre mot Kirkwall, men problemene i området er fremdeles tilstede og fører snart til et eksplosivt sammenstøt. Hawke, familien og resten av deres følgesvenner finner seg snart i sentrum av alle disse katastrofale hendelsene, på godt og vondt.

## Se også

* ''Dragon Age''-serien

## Referanser


## Eksterne lenker
*
Jane Shalimar

**Jane Shalimar** (født 2. juni 1980 i Jakarta i Indonesia, død 4. juli 2021 samme sted) var en indonesisk politiker, med en fortid som modell, sangerinne, radioprogramleder og skuespillerinne.

## Biografi
Hun var medlem av Folkets representative råd i to mandatsperioder fra 2014 til 2021, og tilhørte i første perioder partiet Partai NasDem og deretter partiet Partai Demokrat.

Shalimar døde av covid-19 i Jakarta i en alder av 41 år.

## Referanser
Halden prestegjeld

**Halden prestegjeld** *(Fredrikshald prestegjeld)* var et prestegjeld tilhørende Sarpsborg prosti i Borg bispedømme i Den norske kirke. Det omfattet byen Halden og fra 1967 nordre deler av den nye storkommunen Halden i Østfold fylke. Hovedkirken var Immanuels kirke i Halden.

Halden prestegjeld og dets sogn er nå en del av Halden kirkelige fellesråd underlagt Søndre Borgesyssel prosti.

## Historikk
Byen Fredrikshald fikk kjøpstadsrettigheter i 1665 og et drøyt hundreår senere ble Fredrikshald eget prestegjeld ved kgl.res. av 13. desember 1769. Da ble *Nordre Fredrikshald* utskilt fra Berg prestegjeld og *Søndre Fredrikshald* fra Idd prestegjeld. Nordre Fredrikshald omfattet bymessige strøk nord for elven Tista, mens Søndre Fredrikshald var bymessige strøk syd for elven.

Hovedkirken Immanuels kirke ligger ved et gammelt kirkested på sydsiden av Tista, hvor den første kirken på stedet kalt «Christi Krybbe» ble oppført rundt 1630 og deretter revet da byen ble angrepet av svenskene i 1660. Året etter ble «Christi Herberg» oppført, også den i tømmer, men noe større enn forgjengeren. Denne kirken brant opp i 1716, da innbyggerne satte fyr på byen under svenskenes beleiring.

Byggingen av den første Immanuels kirke begynte i 1723 og den ble innviet den 6. juli 1729. Også denne kirken brant, nærmere bestemt i 1826, så bare murene stod igjen. Disse er inkorporert i dagens Immanuels kirke som er en korskirke oppført i 1833.

### Nyere tid

Fredrikshald endret navn til Halden 1. januar 1928. Andre tidligere skrivemåter var *Friderichshald* (til 1801) og *Frederikshald* (til 1865).

I 1987, som følge av vedtak om endring av den kirkelige inndeling, ble Halden prestegjeld utvidet med Berg og Rokke sogn fra Berg prestegjeld.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

## Menigheter
Prestegjeldet hadde ved sin avvikling følgende menigheter:
* Halden
* Berg
* Rokke

## Referanser
Our Lady of Mount Carmel Cathedral (Jolo)

**Katedralen i Jolo** (fullt navn: **Our Lady of Mount Carmel Cathedral**, spansk: **Catedral de Nuestra Señora del Carmen**) er en katolsk katedral i Jolo som er sete for det apostoliske vikariat Jolo.

Jolos katolske biskop Benjamin de Jesus ble den 4. februar 1997 skutt og drept rett utenfor kirken. En kvinne som stod nær ved ble også drept og flere andre ble såret. Myndighetene beskyldte den muslimske gruppen Abu Sayyaf for å stå bak.

Den 10. januar 2010 eksploderte en granat i katedral og ødela vinduene. Granaten ble kastet mot to bispegraver i kirken, gravmælene til biskop Francis Joseph McSorley og biskop Benjamin de Jesus. Dette skjedde én time før en planlagt messe. Ingen personer ble skadet.

Den 27. januar 2019 fant det sted et bombeangrep på katedralen mens det ble feiret messe. Det ble da drept minst tyve personer og såret over hundre. The ISIL hevdet å stå bak.
## Referanser
Sorknes Golfklubb

**Sorknes Golfklubb** ligger på Rena i Åmot kommune i Innlandet. Klubben ble stiftet 10. februar 1990 og åpnet de første ni hullene for spill i 1992, mens den fulle 18-hullsbanen ble ferdigstilt i 1996. Skogsbanen er anlagt på furumo, måler  meter fra det bakerste utslagsstedet og har par 72.

Banen ble etablert av Sorknes Golf AS, eid av skogseier Thomas Meinich og shippingbedriften Gill-Johannessen AS. Selskapet overtok fra 1993 også driften av golfbanen til Elverum Golfklubb (gjennom datterselskapet Elverum Golf AS). Sorknes Golf AS ble tatt under konkursbehandling 19. november 2007, og banen ble solgt til nye investorer.

Sorknes arrangerte Challenge Tour-turneringen Norwegian Open i 1999.

## Referanser


## Eksterne lenker

* Sorknes Golfklubbs hjemmeside
Eliye Springs

**Eliye Springs**, også kjent som **Ille Springs**, er en liten landsby på vestkysten av Turkanasjøen i Kenya, nær munningen av Turkwel-elven. Den befinner seg 50 kilometer øst for Lodwar og 40 kilometer sør for Kalokol.

De lokale kildene som den er oppkalt etter produserer en yppig vegetasjon langs den ellers ufruktnare innsjøen, og understøtter et samfunn på omkring 5000 individer med friskt drikkevann. Kildevannet har imidlertid, på grunn av forsømmelser, også vært gjenstand for  ecoli-bakterier og andre skadelige mikroorganismer.

I 1986 ble det utgravet arkaisk homo sapiens på stedet, som er aldersbestemte til mellom 200,000 og 300,000 år.

## Referanser
8. etappe av Tour de France 2021

**8. etappe av [[Tour de France 2021]]** gikk fra Oyonnax til Le Grand-Bornand 3. juli 2021

Dylan Teuns vant etappen og Tadej Pogačar overtok sammenlagtledelsen.

## Etapperesultater

## Sammenlagt

## Referanser


## Eksterne lenker
*
9. etappe av Tour de France 2021

**9. etappe av [[Tour de France 2021]]** gikk fra Cluses til Tignes 4. juli 2021

Ben O'Connor vant etappen.

## Etapperesultater

## Sammenlagt

## Referanser


## Eksterne lenker
*
Atlungstad Golfklubb

**Atlungstad Golfklubb** ble stiftet 13. juni 2003 og holder til på Atlungstad gård i Stange. Klubbens skogs-/parkbane er designet av Dave Thomas Ltd. og åpnet 18. august 2007. Banen måler  meter fra bakerste utslagssted og har par 72. To av hullene ligger helt nede ved Mjøsa, som fungerer som vannhinder. Klubben har i tillegg en sekshulls korthullsbane.

Klubben arrangerte norgesmesterskapet i 2017, NM i match i 2020 og junior-NM i 2014.

Banen er kåret til Norges syvende beste av tidsskriftet *[[Golf Digest]]*.

## Referanser


## Eksterne lenker
* Atlungstad Golfklubbs hjemmeside
6. etappe av Tour de France 2021

**6. etappe av [[Tour de France 2021]]** gikk fra Tours til Châteauroux 1. juli 2021

Mark Cavendish tok sin andre etappeseier.

## Etapperesultater

## Sammenlagt

## Referanser


## Eksterne lenker
*
7. etappe av Tour de France 2021

**7. etappe av [[Tour de France 2021]]** gikk fra Vierzon til Le Creusot 2. juli 2021

Matej Mohorič vant etappen.

## Etapperesultater

## Sammenlagt

## Referanser


## Eksterne lenker
*
Verdenscupen i hurtigløp på skøyter 2020/21 – Verdenscup 2 – Lagtempo kvinner

**[[Verdenscupen på skøyter|Verdenscup]] nummer 2 av [[Verdenscupen i hurtigløp på skøyter 2020/21|sesongen 2020/21]] i [[hurtigløp på skøyter]] for kvinner på lagtempo** i Thialf i Heerenveen, Nederland fredag den 29. januar 2021.

Det er 3 løpere på hvert lag, som alle skal fullføre hele løpet og tiden blir tatt på siste lagmedlem i mål.

Det canadiske laget bestående av Valérie Maltais, Ivanie Blondin og Isabelle Weidemann vant på ny banerekord 2.54,64(0) foran det nederlandske laget med Ireen Wüst, Antoinette de Jong og Irene Schouten. Det norske laget med Marit Fjellanger Bøhm, Ida Njåtun og Ragne Wiklund tok tredjeplassen på ny norsk rekord.

## Medaljevinnere

## Resultater

Løpere i parentes og kursiv var lagets ubrukte reserve.

## Funksjonærer
* Overdommer var Bert Timmerman, Nederland.
** Assisterende overdommer var Stefan Knöfler, Tyskland.
* Starter var Andrè de Vries, Nederland.

## Referanser




## Eksterne lenker
* Menyside for parsammensetning og resultater på live.isuresults.eu.
** Parsammensetning, passerings- og rundetider i parrekkefølge, grafisk analyse og resultater på live.isuresults.eu.
* Menyside for resultater på isu.html.infostradasports.com
** Resultater for lagtempo på isu.html.infostradasports.com

* Resultater for lagtempo på www.SpeedSkatingNews.info på engelsk.
* Resultater for lagtempo på SpeedskatingResults.com på engelsk
* Resultater for lagtempo på www.The-Sports.org på engelsk
;Nyhetssammendrag fra International Skating Union
* 
;Nyhetssammendrag fra Schaatsen.nl
*
Passepoil

**Passepoil** (uttales «paspoa´l»,  etter fransk *passepoil* 'kantbånd', på tysk kalt *Paspel*, på engelsk *piping*) er en smal rand av tøy som er innsydd langs en søm eller ytterkant på klesplagg eller drakttilbehør. Passepoiler kan brukes for å pynte eller merke plagg, for eksempel som et militært tjenestetegn på uniformer i form av en strimmel i en bestemt farge, eller for å forsterke sømmer og kanter ved knapphull og lommer.

En påsydd rand eller pyntesøm, for eksempel på en pute, eller en sydd legg på et klesstykke, kan også kalles bise. Bisebåndet sys til sømmen mellom to tøystykker og kan foldes omkring en snor for å få mer volum. Ordet 'bise' er opprinnelig tysk og det samme som 'beis' ('bes'), et bredt fargebånd, en gallon eller rand langs yttersida av buksebeina på uniformsbukser.

## Passepoiler på uniformer

Fargede passepoiler har vært vanlig langs kanter og sømmer, eller mellom galloner, på militære uniformer for å angi våpen- eller troppeart, bransje eller tjenestefelt.

### I Norge
I Norge var Marinens offisersuniformer utstyrt med passepoiler mellom gullgaloner fram til 1983. Slike kantstriper er fortsatt i bruk på enkelte av uniformene i Hæren. 

### Passepoilfarger for Hæren
* Høyrød for generaler, infanteriet, HM Kongens garde, Krigsskolen og Stabsmusikken
* Karmosinrød for kavaleriet og artilleriet
* Lys blå for ingeniørvåpenet og sambandet
* Gull for alle andre

### Passepoilfarger for Marinen (før 1983)
* Burgunder for marineingeniører
* Hvit for intendanturoffiserer
* Grønn for spesialoffiserer (kvartermestere som hadde rykket opp til offiser)
* Rød for leger og tannleger
* Blå for spesiell tjeneste
Sjøoffiserer brukte ikke passepoil.

## Se også
* Galon, bånd eller bred stripe som pynt på tekstiler eller merking på uniformsplagg
* Possement, snorer, bånd og dusker på drakter og boligtekstiler
* Gradstegn (distinksjoner), insignier for rangtrinn i militære og sivile virksomheter
* Våpenfarge, tjenestefarge og liknende

## Referanser


## Eksterne lenker
*
Slagside

**Slagside** er et begrep som viser til at et skip heller, krenger eller ligger over til en av sidene, uten at ytre krefter virker på skipet. Ofte kommer slagside av at lasten er uheldig fordelt eller trimmet feil (forskjell i dypgang), at lasten har forskjøvet seg under sjøgang, eller lekkasje i skipet hvor vann har trengt inn.

I motsetning er rulling den dynamiske bevegelsen fra side til side skapt av bølger. Om et skip får stor nok slagside vil det til slutt kantre og potensielt synke.

Begrepet blir også benyttet i vanlig språkbruk med betydningen å ha tendens til eller ha helning i mot noe, i en eller annen retning. For eksempel kan noen ha «politisk slagside».

## Referanser
Sydspissen fangeleir

**Sydspissen fangeleir** (tysk:*Polizeihäftlingslager Südspitze*) var en fangeleir som den tyske okkupasjonsmakten drev lengst sør på Tromsøya under andre verdenskrig. Fra 1941 til november 1942 var leiren interneringsleir for norske fanger. De norske jødene som bodde nordpå ble, med god hjelp av norsk politi, fengslet allerede i juni 1941. Alle Tromsøs jøder, med ett unntak, ble myrdet i Auschwitz. Fra Sydspissen arbeidet de jødiske fangene bl.a. med veiarbeid i Tromsø og andre steder i Troms.

Deretter var leiren fangeleir for sovjetiske krigsfanger. 

Etter frigjøringen i 1945 ble leiren brukt som fengsel for fanger i det norske landssvikoppgjøret.

Området der fangeleiren lå er i dag del av et fredelig turområde, og kun et fåtall er kjent med krigens fangeleirhendelser. Tromsø kommune planlegger å sette opp en minneplate over byens jøder, med kart og informasjon.

## Referanser


## Litteratur
*
*
Qafzehgrotten

**Qafzehgrotten** (hebraisk: מערת קפזה, Me'arat Qafzeh, bokstavelig «stup»), også kjent som **Kedumimgrotten** (hebraisk: מערת קדומים, Me'arat Kedumim) og **Ha'kfitzagrotten** (hebraisk; מערת הקפיצה, Me'arat Hakfitzah), er et forhistorisk arkeologisk sted som befinner seg i bunnen av Har Kedumim i Jisreeldalen i Nedre Galilea, sør for Nazareth. Viktige levninger av forhistoriske mennesker er oppdaget på stedet – noen av dem representerer de eldste eksempler på homo sapiens utenfor Afrika. Disse ble oppdaget på kanten like utenfor grotten, hvor 18 arkeologiske lag fra midten av paleolitikum er identifisert. Grottens indre inneholder lag som strekker seg fra Neolittisk tid til bronsealderen.

## Referanser


## Eksterne lenker
*
Østerrikes Grand Prix 2021

**Østerrikes Grand Prix 2021** (offisielt navn: *Formula 1 BWT Großer Preis von Österreich 2021*) var et Formel 1-løp som ble arrangert 4. juli 2021 på Red Bull Ring i Spielberg, Steiermark, Østerrike. Det var det niende løpet i Formel 1-sesongen 2021 og 35 gang Østerrikes Grand Prix blir arrangert i Formel 1-sammenheng. Løpet ble vunnet av Max Verstappen i Red Bull Racing-Honda. Mercedes-fører Valtteri Bottas og McLaren-Mercedes-fører Lando Norris tok andre- og tredjeplassen.

## Klassifisering
### Kvalifisering

**Noter:**

* - Sebastian Vettel  mottok en gridstraff på tre plasser for å ha hindret Fernando Alonso under kvalifiseringen.

### Løpet

**Noter:**
* - Inkluderer ett poeng for raskeste runde.
* - Sergio Pérez fikk en tidsstraff på ti sekunder for å ha presset Charles Leclerc ut av banen.
* - Yūki Tsunoda fikk en tidsstraff på fem sekunder for å ha krysset linjen ved inngangen til pit lane.
* - Lance Stroll fikk en tidsstraff på fem sekunder for fartsovertredelse i pit lane.
* - Kimi Räikkönen endte på 16. plass, men mottok en gjennomkjøringsstraff etter løpet som ble endret til en tidsstraff på 20 sekunder for å ha forårsaket en kollisjon med Sebastian Vettel. Han ble klassifisert som nummer 15 på grunn av Nicholas Latifis straff.
* - Nicholas Latifi endte på 15. plass, men mottok en 10-sekunders stopp-og-gå-tidsstraff etter løpet som ble endret til en tidsstraff på 30 sekunder for å ha ignorert gule flagg.
* - Sebastian Vettel ble klassifisert ettersom at han fullførte mer enn 90% av løpsavstanden.
* - Nikita Mazepin mottok en 10-sekunders stopp-og-gå-tidsstraff etter løpet som ble endret til en tidsstraff på 30 sekunder for å ha ignorert gule flagg flagg. Dette hadde ingen betydning da han endte på sisteplass.

## Mesterskapsplassering etter løpet

;Førermesterskap

;Konstruktørmesterskap

* **Note**: Bare de fem beste plasseringene er inkludert for begge settene.

## Referanser
Johan Grøn Lund

**Johan Grøn Lund** (1802–1858) var en norsk embetsmann og stortingsmann for Søndre Trondhjems amt (Sør-Trøndelag) fra 1848 til 1853.

## Bakgrunn og familie
Johan Grøn Lund tilhørte på farssiden en gammel presteslekt som nedstammer fra Morten Olafssøn Lund, som var prest i Stod på 1600-tallet. Morsslekten var for en stor del offiserer. Faren var Hans Holst Lund, prest i Orkdal, senere på Ørland, der Johan vokste opp. Faren døde i 1817. Moren Cathrine Bygball Gaarder giftet seg på nytt med Knud Henrik Holtermann, eier av Storfosen gods. Morbroren Augustinius Meldal Gaarder ble sogneprest på Ørland.

Johan hadde to søstre som vokste opp. Den ene ble gift med stefarens bror Cort Holtermann, løytnant, veiinspektør og eier av Balsnes på Ørland. Den andre ble gift med Nils Rosing Parelius, som drev handelsstedet Hopsjø på Hitra.

Johan Grøn Lund giftet seg i 1827 med Parelius' søster Margrethe, som han fikk ti barn med. Sønnen Rasmus Lund ble megler og den som begynte villautbyggingen på Singsaker i Trondheim, og Knud Lund ble ingeniør og grunnlegger av rørleggerfirmaet K. Lund. Datteren Catharine ble gift med forretningsmannen Claus Berg.

Han døde i 1858 og ble begravet fra Ørland kirke.

## Virke
Johan Grøn Lund tok «norsk» juridisk eksamen i 1824. Han ble lensmann i Rissa og Stadsbygd i 1827, på Hitra i 1837 og så i Eidsvoll i 1851. I 1855 ble Lund utnevnt til fogd på Fosen med bolig på Brekstad.

Mens han var lensmann på Hitra, ble han ved stortingsvalget i 1847 valgt til stortingsmann for Søndre Trondhjems amt. I den første avstemningen på valgmannstinget ble det stemmelikhet mellom Lund og sittende stortingsmann Ole Soelberg. I omvalget seiret Lund klart. Lund tok sete i Stortingets næringskomité. Han ble gjenvalgt ved stortingsvalget i 1850 og ble sekretær i næringskomiteen. Lund trakk seg tilbake ved valget i 1853, og Lunds søskenbarn, sogneprest Rasmus Brochmann Parelius Gaarder ble den fra kystdistriktene som fikk flest stemmer, men ble ikke valgt.

## Referanser
La Ferrassie 1

**La Ferrassie 1** (**LF1**) er et mannlig neandertal-skjelett som er estimert å være 70–50,000 år gammelt. Skjelettet ble oppdaget i La Ferrassie i Frankrike av Louis Capitan og Denis Peyrony i 1909.  Kraniet er det mest komplette neanderthalerkranium som noensinne er funnet. Kraniekapasiteten er 1641&nbsp;cm3, og er det største kraniet som noen gang er funnet av en neanderthaler, etter Amud 1, en annen neanderthaler.

## Referanser
Sarpsborg prestegjeld

**Sarpsborg prestegjeld** var et prestegjeld tilhørende Søndre Borgesyssel prosti i Borg bispedømme i Den norske kirke. Det omfattet byen Sarpsborg i Østfold fylke, og hovedkirken var Sarpsborg kirke.

Sarpsborg prestegjeld og dets sogn er nå en del av Sarpsborg kirkelige fellesråd underlagt Søndre Borgesyssel prosti.

## Historikk

Byen Borg ble etter tradisjonen grunnlagt av Olav den hellige i 1016. Innenfor den befestede vollen anla han en kongsgård og bygget Mariakirken, *Mariakirkja i Borg*. Kirken antas å være oppført i tre, og beretningen tyder på at den hadde skip og kor og at koret hadde sydportal og apsis eller alternisjer. Det ble noe senere oppført to andre kirker, Olavskirken, *St Olafs kirkja* og Nikolaikirken, *St. Nicolai kirkja i Borg*, og disse kirkene er omtalt i Biskop Eysteins jordebok fra 1397 som *Olafs kirkja* og *Niculos kirkja i Borg*.

Etter at byen nok en gang var herjet og brent av svenskene i 1567, ble den nedlagt og byens borgere anla i stedet Fredrikstad ved munningen av Glomma, og kirkegodset ble 1575 overdratt den nye kirken i Fredrikstad.

### Nyere tid

Den nåværende byen Sarpsborg fikk kjøpstadsrettigheter i 1839 og Sarpsborg prestegjeld ble utskilt fra Tune prestegjeld ved kgl.res. av 9. mars 1859.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

## Menigheter
Prestegjeldet hadde ved sin avvikling følgende menigheter:
* Sarpsborg

## Referanser
Jebel Irhoud

**Jebel Irhoud** (marokkansk-arabisk: جبل إيغود, *ǧabal īġūd*, IFA: ʒbəl ˈiɣud), også kjent som **Adrar Ighud** (berbisk: *Adrar n Iɣud*), er et arkeologisk funnsted nord for Tlet Ighoud, omkring 50 km sørøst for byen Safi i Marokko. Siden oppdagelsen av stedet i 1960, har det vært kjent for sine fossiler av urtidsmennesker (homininer). Funnene ble opprinnelig tenkt å være neanderthalere, men har senere blitt omklassifiserte som *[[arkaisk homo sapiens]]* eller *[[homo helmei]]*. Siden 2017 har de blitt daterte som omkring 300,000 år gamle (286 ± 32 tusen år for underkjeven Irhoud 3, og 315 ± 34 tusen år basert på andre fossiler og flintredskaper i nærheten).

## Referanser
Friidrett under Sommer-OL 1980 – 100 meter menn

**100 meter menn** i Sommer-OL 1980 i Moskva ble arrangert 24. og 25. juli 1984 på Lenin olympiastadion 65 utøvere fra 40 nasjoner konkurrerte..

## Resultater

### Forsøksheat
*Avholdt 24. juli 1980

#### Heat 1

#### Heat 2

#### Heat 3

#### Heat 4

#### Heat 5

#### Heat 6

#### Heat 7

#### Heat 8

#### Heat 9

### Kvartfinaler
*Avholdt 24. juli 1980

#### Kvartfinale 1

#### Kvartfinale 2

#### Kvartfinale 3

#### Kvartfinale 4

### Semifinaler
*Avholdt 25. juli 1980

#### Semifinale 1

#### Semifinale 2

### Finale
*Avholdt 25. juli 1980

## Referanser


## Eksterne lenker
*IAAF.org 100m final results
*Results
Bremsåsen naturreservat

**Bremsåsen naturreservat** ligger fire kilometer sør for Mjøndalen sentrum i Drammen kommune.

Grunnen i området består for det meste av siltig skifer, kalkholdig slamstein(massiv, ikke-skifrig sedimentær bergart som består av omtrent like mengder av partikler i silt- og leirstørrelsen) og mindre områder med ekeritt. Vegetasjonen i området består hovedsakelig av barskog og myr. Reservatets opprinnelige størrelse var på 260 dekar som ble opprettet i 1986, i 2002 ble det utvidet til 876 dekar. Det er funnet 21 rødlistede arter i reservatet, 11 karplanter, 6 sopparter, 2 treslag og 2 fuglearter.

Bremsetjern, som er en del av reservatet ble frem til 1990-tallet brukt som drikkevannskilde i Drammen, men ble etter hvert så forurenset at det ikke lenger kunne brukes uten omfattende rensing. Området i Bremsåsen er også et godt egnet turområde med merkede stier og rasteplasser.

De viktigste verneverdiene i reservatet er å bevare de gamle kalkfuruskogene på kambrosilur området som inneholder orkideene: rød skogfrue, flueblom, marisko og brudespore som er truet av gjengroing. Vegetasjonen, inkludert døde busker og trær er fredet. Tekniske inngrep og forsøpling er forbudt. Motorisert ferdsel er forbudt til lands og til vanns. Bruk av sykkel eller hest skal kun skje på eksisterende veier. Bålbrenning er forbudt.
## Rødlistearter i Bremsåsen naturreservat
Arter på Norsk rødliste for arter:

### [[Karplanter]]
* Rød skogfrue. Orkidéen Rød skogfrue er en såkalt nasjonal prioritert art og er beskyttet av en egen forskrift. Alle kjente forekomster i Norge overvåkes årlig
* Flueblom er en spinkel blomst i Orkidéfamilien som etterligner gravevepser.
* Brudespore er en blomst i Orkidéfamilien med tjuetalls lyserøde blomster.
* Hvitrot er en 60 til 150 cm meter høy urt i skjermplantefamilien.
* Solblom er en 20 til 60 cm høy gul blomst i kurvplantefamilien.
* Hartmansstarr, Hartmansstarr er en flerårig urt i starrfamilien.
* Bakkesøte, Bakkesøte er en toårig urt i søterotfamilien.
* Stjernetistel, Stjernetistel er en toårig art i kurvplantefamilien.
* Myrtelg er en 30 til 60 cm høy vekst med grønne dobbeltfinnede blader.
* Brunskjene, Brunskjene er en flerårig art i starrfamilien.
* Marisko er en plante i orkidefamilien med poseformet, gult blomsterblad og fire lange, rødbrune blomsterblad.

### [[Sopper|Sopp]]
* Glattstorpigg, Glattstorpigg er en soppart i rekken stilksporesopper.https://naturarkivet.no/lister/sopp/imagesrawitem/picturedetail/29772?target=modal
* Flokekjuke, Tyromyces wynnei
* Grangråkjuke, Grangråkjuke er en soppart i rekken stilksporesopper.
* Kronebegersopp, Kronebegersopp er en soppart i rekken stilksporesopper.
* Blå slimslørsopp, Cortinarius salor
* Kanarigul slørsopp, Kanarigul slørsopp er en soppart i rekken stilksporesopper.

### [[Tre|Trær]]
* Barlind
* Grenmarasal

### [[Fugler]]
* Nattravn
* Strandsnipe

## Referanser
Sjøtroll Havbruk

**Sjøtroll Havbruk** er et selskap som driver fiskeoppdrett i Hordaland for Lerøy. Per 2022 er Sjøtroll en del av Lerøy Seafood Group, som har hovedkontor i Bergen, men Sjøtroll Havbruk har hovedkontor i Bekkjarvik på Selbjørn i Austevoll kommune. I midten 2022 hadde selskapet 332 ansatte. 

## Historie
Møgsterfamilien på Austevoll satset på havfiske og opprettet det første fiskeoppdrett-anlegget sitt i 1970-årene. I 1990 ble oppdrettsvirksomheten samlet under navnet Sjøtroll. 

I 2007 hadde selskapet 220 ansatte, fordelt på 29 oppdrettsanlegg, én stamfisk-stasjon og to slakteri. 

Selskapet hadde etter hvert 22 matfiskanlegg fra Sveio kommune i sør til Osterfjorden i nord, seks settefiskanlegg og tre foredlingsanlegg. 

Sommeren 2022 ble det kunngjort at Sjøtroll Havbruks foredlingsanlegg i Brandasund i Bømlo kommune skulle nedlegges i 2023, slik at all foredlingsvirksomhet skulle samles på Storebø i Austevoll. Sjøtroll hadde tidligere også foredlingsanlegg på Reksteren i Tysnes kommune og på Sotra. I slutten av 2022 ble også tilvekstsenteret i Rosendal lagt ned. Senteret hadde drevet fjernfôring for Sjøtroll sine lokaliteter siden 2017. Alle tilvekstsenterne ble samlokalisert, også til Storebø.

I 2023 kjøpte Beitveit Holding det tidligere forsyningsskipet MS «Inyaga Entsha». Skipet ble bygget om til avlusningsskip, og ble i juni 2023 satt i drift for Sjøtroll Havbruk sine lokaliteter.

## Fartøy og oppdrett

Fil:Trollsøy at fishfarm in Austevoll.jpg|MS «Trollsøy» ved fiskeoppdrett 11611 Naveide, Austevoll.
Fil:Trollholmen (14174000027) (cropped).jpg|MS «Trollholmen».
Fil:Lerøy MS Nuen.jpg|MS «Nuen».
Fil:Service boat Komløy in Austevoll.jpg|MS «Komløy».
Fil:Lerøy Triton in Austevoll 02.jpg|MS «Lerøy Triton».
Fil:Lunnøy passing Austevollshella, Austevoll 04.jpg|MS «Lunnøy».
Fil:Work boat Hevrøy.jpg|MS «Hevrøy».
Fil:Sea Admiral, Seiskjer, Hybrid One and Fox Power at Naveide fishfarm, Austevoll 02.jpg|Naveide fiskeoppdrett, ett av Sjøtroll sine fiskeoppdrett. Her er avlusning ved en av merdene fotografert.


## Referanser


## Eksterne lenker
* 
*
Bekkjarvik Gjestgiveri

**Bekkjarvik Gjestgiveri** er et hotell som ligger i Bekkjarvik i Austevoll kommune. Gjestgiveriet ble bygget etter ønske fra danske Kong Christian Quart på 1500-tallet, som vedtok at gjestgiverhus skulle bygges for hver halve eller hele dagsreise i skipsleiene.

Bekkjarvik Gjestgiveri ble bygget sent på 1600-tallet og har vært drevet i over tre hundre år. På hotellet blir det lagt til rette for møter og arrangementer. Her er også kunstutstillinger og revyer.

Bekkjarvik Gjestgiveri har vært eid og drevet av Øystein og Asta Johannessen siden 1982. I 2009 ble gjestgiveriet plukket ut av Innovasjon Norge som kvalitetssikret konferansested i Norge. Gjestgiveriet er tildelt Olavsrosa og ble i 2012 en del av De historiske Hotel.

## Referanser


## Eksterne lenker
*
NM i maraton 2020

**NM i maraton 2020** skulle vært arrangert 4. juli 2020, som en del av Jøster Maraton i Sunnfjord.

Mesterskapet ble avlyst på grunn av koronaviruspandemien.

## Se også
* NM i halvmaraton 2020
* NM i friidrett 2020

## Referanser


## Eksterne lenker
* Jølster Maraton
Dianas bryllup

***Dianas bryllup*** er en norsk film fra 2020 regissert og skrevet av Charlotte Blom med  som medmanusforfatter. Filmen er en dramakomedie med Marie Blokhus og Pål Sverre Hagen i hovedrollene. Filmen hadde premiere 11. september 2020.

## Handling
Filmen følger ekteparet som Liv og Terje gjennom flere tiår, fra bryllupet deres 29. juli 1981 – samme dag som prinsesse Diana og prins Charles giftet seg – og frem til datteren Diana gifter seg.

## Nominasjoner
Filmen fikk tre nominasjoner til Amandaprisen 2021; i kategoriene «Beste mannlige skuespiller» (Pål Sverre Hagen), «Beste maske/sminke» () og «Beste kostyme» ().

## Rolleliste (utvalg)
* Marie Blokhus som Liv
* Pål Sverre Hagen som Terje
* Olav Waastad som Olav
* Jannike Kruse som Unni
* Maja Beitrusten Berge som Diana, 16 år
* Ine Marie Wilmann som den voksne Diana
* Celine Kathe Foster Engen som Irene, 16 år
* Linn Bjørnvik Grøder som den voksne Irene
* John Emil Jørgensrud som Cato
* Nader Khademi som Sharam

## Referanser


## Eksterne lenker
*
NM i ultraløp 2021

**NM i ultraløp 2021** er en del av NM i friidrett 2021. Det blir arrangert NM i ultraløp på to distanser, 50 km terrengultra og 24 timersløp.

NM terrengultra blir arrangert som en del av Molde 7-topper (50 km) 11. september 2021.

NM i 24-timersløp ble arrangert på Bislett stadion i Oslo 20. – 21. november.

## Terrengultra 50 km
### Kvinner




### Menn




## 24-timers
### Kvinner




### Menn




## Referanser


## Kilder
* NM terrengultra 2021
* Europeisk bestenotering av Falk under NM i 24-timersløp
Åssiden kapell

**Åssiden kapell** ligger ved Åssiden gravlund på Åssiden i Drammen kommune i Buskerud. Bygget ble innviet som St. Laurentii kirke den 19. november 1899. 14. desember 1996 overtok Åssiden menighet den gamle kirken som gave fra Drammens katolske menighet. Kapellet er en laftet langkirke med 120 sitteplasser som ble tegnet av Ole Andreas Sverre(1865-1952) i 1899.  Kapellet brukes til begravelser, vielser og andre gudstjenester.

## Referanser
Triamyxidae

**Triamyxidae** er en familie av primitive, utdødde biller som levde i trias-tiden.

## Utseende
Små (1,4-1,7 millimeter), dråpeformede biller. Overflatisk kan de minne om enkelte kortvinger, men de mangler en del karakteristiske trekk (synapomorfier) for disse. Hodet er avrundet sekskantet med nokså store, noe utstående fasettøyne. Antennene er litt kortere enn hodets bredde, trolig ni-leddete, de tre ytterste leddene er større og danner en avlang klubbe. Palpene er nokså korte, det ytterste leddet spoleformet. Pronotum er rundet, litt innbuktet foran og tilbaketrukket bak slik at det dekker scutellum. Dekkvingene er rundede, tilspisset bakover, dekker ikke det bakerste bakkroppsleddet. Beina er foholdsvis korte, føttene trolig fem-leddete, det ytterste leddet så langt som de fire innerste til sammen og mye tykkere enn dem.

## Funnet i fossil møkk
En rekke eksemplarer (minst 14 gjenkjennelige) ble oppdaget i et stykke fossilisert avføring (en koprolitt) som trolig stammer fra en planteetende dinosaur, tentativt identifisert som *Silesaurus opolensis*. Billene ble oppdaget ved synkrotron-skanning av koprolitten. Billene er altfor små til å være mulige byttedyr for dinosauren, det antas at de ble spist sammen med algematter som de levde på. Moderne arter i gruppen Myxophaga kan ofte finnes svært tallrikt på slike algematter.

## Historie
Arten er beskrevet fra trias, omtrent 230 millioner år før nåtid, fra en lokalitet i Polen.

## Systematisk inndeling

* Ordenen biller, Coleoptera
** Underordenen Myxophaga
*** Familien **Triamyxidae** Qvarnström et al, 2021
**** Slekten *[[Triamyxa]]* Qvarnström et al, 2021
***** *[[Triamyxa coprolithica]]* Qvarnström et al, 2021

## Referanser


## Eksterne lenker
*
Bergen Ultra 2021

**Bergen Ultra 2021** var et ultraløp i Bergen som ble arrangert 12. juni 2021. Løpet skulle vært NM på 100 km ultraløp, men ble arrangert uten NM-status på grunn av koronaviruspandemien.

## Resultater menn

## Resultater kvinner

Emma Werner deltok også, men fullførte ikke.

## Referanser


## Kilder
* Resultater hos Kondis.no
NM i maraton 2021

**NM i maraton 2021** for senior og veteraner ble arrangert 3. juli 2021, som en del av Jøster Maraton i Sunnfjord. 

## Resultater
### Menn
#### Senior




#### U23




#### Veteran 35-39 år




#### Veteran 40-44 år




#### Veteran 45-49 år




#### Veteran 50-54 år




#### Veteran 55-59




#### Veteran 60-64 år




#### Veteran 65-69 år




### Kvinner
#### Senior




#### U23
*Ingen deltakere*

#### Veteran 35-39 år




#### Veteran 40-44 år




#### Veteran 45-49 år




#### Veteran 50-54 år




#### Veteran 55-59 år




#### Veteran 60-64 år




#### Veteran 65-69 år




#### Veteran 70-74 år




#### Veteran 75+ år




## Se også
* NM i halvmaraton 2021
* NM i friidrett 2021

## Referanser


## Kilder
* Resultater

## Eksterne lenker
* Jølster Maraton
Nordisk-baltisk U23-mesterskap i friidrett 2020

**Nordisk-baltisk U23-mesterskap i friidrett 2020** skulle vært arrangert 1. og 2. august 2020 i Aalborg i Danmark.

Mesterskapet ble avlyst på grunn av koronaviruspandemien.

## Referanser
Calicovatellus

* se systematisk inndeling

***Calicovatellus*** er en utdødd slekt av biller som tilhørte familiegruppen vannkalver.

## Utseende
En liten, avlang vannkalv.

## Utbredelse i tid og rom
Arten er beskrevet fra fossiler fra miocen-tiden (20-16 millioner år før nåtid), fra det sørlige California.

## Systematisk inndeling

* Ordenen biller, Coleoptera
** Underordenen Adephaga
*** Overfamilien Caraboidea
**** Familien vannkalver, Dytiscidae Leach, 1815
***** Underfamilien småvannkalver, Hydroporinae Aubé, 1836
****** Stammen Vatellini Sharp, 1880
******* Slekten ***Calicovatellus*** Miller & Lubkin, 2001
******** *[[Calicovatellus petrodytes]]* Miller & Lubkin, 2001

## Referanser


## Eksterne lenker
*
Anginopachria

* se systematisk inndeling

***Anginopachria*** er en slekt av biller som tilhører familiegruppen vannkalver.

## Utseende
Ganske små (1,4-1,8 millimeter), avlange og noe flate, matte, mørke vannkalver, dekkvingene med gulbrune tegninger. Slekten skiller seg fra beslektede slekter ved sin avlange kroppsform. Antenner og bein er kraftige og gulbrune, særlig bakbeina påfallende kraftige.

## Levevis
Både de voksne billene og  larvene, er  rovdyr.  De lever i ferskvann og er funnet i små dammer.

## Utbredelse
Slekten er utbredt i Thailand og Malaysia.

## Systematisk inndeling

* Ordenen biller, Coleoptera
** Underordenen Adephaga
*** Overfamilien Caraboidea
**** Familien vannkalver Dytiscidae Leach, 1815
***** Underfamilien småvannkalver Hydroporinae Aubé, 1836
****** Stammen Hyphydrini  
******* Slekten ***Anginopachria*** Wewalka, Balke & Hendrich, 2001
******** *[[Anginopachria prudeki]]* Wewalka, Balke, Hájek & Hendrich, 2005
******** *[[Anginopachria schoedli]]* Wewalka, Balke, Hájek & Hendrich, 2005
******** *[[Anginopachria ullrichi]]* (Balke & Hendrich, 1999)

## Referanser


## Eksterne lenker
*
NM i ultraløp 2020

**NM i ultraløp 2020** skulle vært en del av NM i friidrett 2020, og skulle vært arrangert på to distanser, 100 km gateløp og 18 km terrengultraløp.

NM på 100 km skulle vært arrangert i Bergen 28. mars 2020, som en del av Bergen Ultra, og NM terrengultraløp skulle vært arrangert som en del av Molde 7-topper (18 km) 23. mai. Begge mesterskapene ble avlyst på grunn av koronaviruspandemien.

## 100 km
*Avlyst*

## Terrengultra 18 km
*Avlyst*

## Referanser
Papuadessus

* se systematisk inndeling

***Papuadessus*** er en slekt av biller som tilhører familiegruppen vannkalver.

## Utseende
Små (2-3 millimeter), avlange, mer eller mindre gule og svarte vannkalver. Oversiden er fint hårete. Hodet er rundte med forholdsvis store fasettøyne. Pronotum er avrundet firkantet, danner ikke en kontinuerlig kurve med dekkvingene, som er noe rundede, tett og jevnt punkterte.

## Levevis
Artene lever i ferskvann med grusete bredder, og ser ut til å finnes i både rennende og stillestående vann.

## Utbredelse
Slekten er utbredt på Ny-Guinea og den nærliggende øya Biak.

## Systematisk inndeling

* Ordenen biller, Coleoptera
** Underordenen Adephaga
*** Overfamilien Caraboidea
**** Familien vannkalver, Dytiscidae Leach, 1815
***** Underfamilien småvannkalver,  Hydroporinae Aubé, 1836
****** Stammen Bidessini Sharp, 1882
******* Slekten  ***Papuadessus*** Balke, 2001
******** *[[Papuadessus baueri]]* Balke, Warikar, Toussaint & Hendrich, 2013
******** *[[Papuadessus pakdjoko]]* Balke, 2001

## Referanser


## Eksterne lenker
* *Platydytes* på GBIF https://www.gbif.org/species/4740827
*
Europacupen på 10 000 meter 2020

**Europacupen på 10 000 meter 2020** (2020 European 10,000m Cup) skulle vært arrangert 6. juni 2020, i London i England. 

Arrangementet ble utsatt til 2021 på grunn av koronaviruspandemien.

## Referanser
Nordisk mesterskap i terrengløp 2020

**Nordisk mesterskap i terrengløp 2020** skulle vært arrangert i Tullinge i Sverige 8. november 2020.

Mesterskapet ble avlyst på grunn av koronaviruspandemien.

## Referanser
Iberoporus

* se systematisk inndeling

***Iberoporus*** er en slekt av biller og tilhører familiegruppen vannkalver.

## Utseende
Små (2-2,5 millimeter), avlange, blinde, gulaktige vannkalver. Artene mangler fasettøyne.

## Levevis
Både de voksne billene og  larvene, er  rovdyr.  De lever i huler.

## Utbredelse
Slekten er utbredt i Spania og  Portugal.

## Systematisk inndeling

* Ordenen biller, Coleoptera
** Underordenen Adephaga
*** Overfamilien Caraboidea
**** Familien vannkalver Dytiscidae Leach, 1815
***** Underfamilien småvannkalver Hydroporinae Aubé, 1836
****** Stammen Hydroporini Aubé, 1836 
******* Slekten ***Iberoporus*** Castro & Delgado, 2001
******** *[[Iberoporus cermenius]]* Castro & Delgado, 2001 - sørlige Spania
******** *[[Iberoporus pluto]]* Ribera & Reboleira, 2019 - Portugal

## Referanser


## Eksterne lenker
* *Iberoporus* på GBIF https://www.gbif.org/species/4406520
*
Cercillum

***Cercillum*** er en slekt av biller som hører til familien vannkjær (Hydrophilidae).

## Utseende
En liten (ca. 2 millimeter), bredt oval og høyt hvelvet, halvmatt rødbrun vannkjær. Oversiden er ganske tett og jevnt punktert. Antenner og bein er lyst brunrøde, antennene med en stor, tre-leddet klubbe. Hodet er stort og bredt med små fasettøyne, tett og kraftig punktert. Dekkvingene har fine lengdestriper.

## Levevis
De fleste av kulevannkjærene er knyttet til møkk.

## Utbredelse
Arten er beskrevet fra Tanzania og er ellers kjent fra Øst-Afrika og fra Kamerun.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien vannkjær, Hydrophiloidea
**** Familien vannkjær, Hydrophilidae
***** Underfamilien vannkjær, Hydrophilinae
****** Stamme kulevannkjær, Sphaeridiini
******* Slekten ***Cercillum*** Knisch, 1920
******** *[[Cercillum setuliger]]* (Régimbart, 1907)

## Eksterne lenker
* *Cercillum* på GBIF https://www.gbif.org/species/4721464
*
Gisle Johnson (speider)

*For teologen, se [[Gisle Johnson]]*

**Gisle Johnson** (18. januar 1934 – 19. november 2014) var leder  for Norges Speiderforbund fra 1982 til 1986, og satt i European Scout Committee fra 1977 til 1983, som formann de tre siste årene.

## Oppvekst og utdanning
Gisle Johnsen ble født i Oslo i 1934. Han tok medisinsk embedseksamen i Freiburg i Tyskland i 1959. Etter dette tjenestegjorde han ved UNIFIL-styrkene i Gaza som kaptein og lege i 1962. Han var tilknyttet Forvarents Sanitet, og var stabslege for Heimevernet. Han fikk oberstløytnants grad.

## Speiderarbeide
Johnsen var speider 2. Høvik speidergruppe, og avanserte senere oppover i Norges Speidergutt-Furbund. Han var leder ved sammenslåingen av gutte- og jenteforbundet i 1978. I 1985 ble Johnsen tildelt «Bronseulven» av World Organization of the Scout Movement, gitt for fremragende arbeid for internasjonal speiding. Han var også den 71. mottaker av Sølvulven i 1977, Norges speiderforbunds øverste utmerkelse.

## Referanser
MIMD

**Multiple instructions, multiple data** (**MIMD**) er en av fire former for datamaskinarkitekturer, i en klassifisering som ble foreslått av Michael J. Flynn i 1966.

En MIMD mikroprosessor vil ha flere instruksjonsstrømmer som opererer på flere datastrømmer samtidig. Eksempler er moderne flerkjerners mikroprosessorer, hvor hver kjerne typisk utfører en eller to (i tilfeller med hyperthreading) instruksjonsstrømmer samtidig, og hvor instruksjoner har muligheten for å operere på flere datastrømmer samtidig (SIMD).

Ved introduksjonen av intels P5 mikroarkitektur ble mikroprosessorene også superskalare, dvs. de kunne utføre mer en en instruksjon per klokke-syklus. Dette ble oppnådd ved at man brøt opp komplekse CISC instruksjoner til mikrooperasjoner som minner om RISC instruksjoner for så å utføre dem ut av rekkefølge i en dobbel pipeline.

Tar man også med at hver komplekse instruksjon kunne operere på flere data når man benytter SIMD instruksjonssett-utvidelsen, så har man i praksis en MIMD prosessor, allerede så tidlig som de første enkelt-kjerners Intel Pentium MMX prosessorene.

## Referanser
Nederlandsk mesterskap i friidrett 2018

**Nederlandsk mesterskap i friidrett 2018** var det nasjonale mesterskapet i friidrett utendørs for Nederland. Mesterskapet ble arrangert i Sportpark Maarschalkerweerd i Utrecht fra 21. til 24. juni 2018.

Stavsprangkonkurransen ble arrangert i sentrum av Vredenburg 21. juni, og 10.000 meter ble arrangert som et eget stevne; Leiden Golden Spike den 9. juni.

## Resultater
### Menn

### Kvinner

## Kilder
;Resultater
* Resultater, Atletiek.nu
* Resultater 10.000 meter, Atletiek.nu

## Eksterne lenker
* Det nederlandske friidrettsforbundet
Nederlandsk mesterskap i friidrett 2019

**Nederlandsk mesterskap i friidrett 2019** var det nasjonale mesterskapet i friidrett utendørs for Nederland i 2019. Mesterskapet ble arrangert fra 25. til 28. juli på Sportpark Laan van Poot i Haag. 

Lengdehoppkonkurransen ble arrangert i Haag sentrum 25. juli, og 10.000 meter ble arrangert tidligere, under det årlige Golden Spike Leiden 8. juni.

## Resultater
### Menn

### Kvinner

## Kilder s
;Resultater
* Resultater, Atletiek.nu
* Resultater 10.000 m, Atletiek.nu

## Eksterne lenker
* Det nederlandske friidrettsforbundet

¨
Nederlandsk mesterskap i friidrett 2020

**Nederlandsk mesterskap i friidrett 2020** var det nasjonale mesterskapet i friidrett utendørs for Nederland. Mesterskapet ble arrangert 29. og 30. august 2020 i Sportpark Maarschalkerweerd i Utrecht. 

Mesterskapet skulle opprinnelig arrangeres tidligere på året, men på grunn av koronaviruspandemien ble det utsatt, og ble arrangert uten publikum. 10.000 meter ble arrangert som en del av det årlige Golden Spike Leiden 19. september.

## Resultater
### Menn

### Kvinner

## Kilder
;Resultater
* Resultater, Atletiek.nu
* Resultater 10.000 meter, Atletiek.nu

## Eksterne lenker
* Det nederlandske friidrettsforbundet
Basketball under Sommer-OL 2020 – menn

****Herrenes basketballturnering** under [[Sommer-OL 2020]]** avholdes fra 25. juli til 7. august 2021 i Japan.

Turneringen skulle opprinnelig avholdes i 2020, men 24. mars 2020 ble Sommer-OL 2020 utsatt til 2021 grunnet COVID-19-pandemien.

## Gruppespillet
### Gruppe A

----

----

----
### Gruppe B

----

----

----
### Gruppe C

----

----

----
## Sluttspillet
### Kvartfinaler

----

----

----

### Semifinaler

----

### Bronsefinale

### Finale

## Se også
* Basketball under Sommer-OL 2020 – kvinner
## Referanser

## Eksterne lenker
*Offisiell hjemmeside
Finnholt

**Finnholt** er ei grend, en skolekrets og en grunnkrets rundt 18 km fra Disenå poststed, med 5 garder i Sør-Odal i gamle Hedmark i Innlandet fylke.

Gardene ligger sørøst for Disenå og kommunesentret Skarnes. Etter at Disenå skole ble lagt ned i 2019 går elevene fra skolekretsen nå på Glommasvingen skole på Skarnes. Denne skolen ble tatt i bruk fra høsten 2019. På Finnholt ligger også Finnholt samfunnshus og en barnehage med 12 barn.

På Finnholt er det et langrennski miljø, og en skytebane med aktive skyttere. Særlig er elgjakta hver høst en stor begivenhet.

## Referanser
Joachim Bruun Hass

**Joachim Bruun Hass** (1713–1789) var en dansk-norsk klokker og personalhistoriker.

## Liv
Han var født i København som sønn av Jørgen Helmer Hass og Lisbeth August Bruun. Som ung hadde han dikteren Ole Camstrup som lærer, trolig i Bergen. I 1743 var han i København og fikk etter en ansøkning på vers til Christian VI utnevnelse til klokker ved Vår Frelsers kirke i Christiania, til tross for at biskop Niels Dorph alt hadde innstilt en teologisk kandidat. Hass ble værende i klokkerstillingen til sin død, da han etterlot seg en formue på 20 000 riksdaler. Av disse midlene opprettet han og hans kone Anne Hess legater til Christiania vaisenhus og fattighus.

Hass eide løkken Sommerfryd, som tidligere hadde vært eid av trelasthandler Claus Bendeke. 

## Virke
Ved siden av virket som klokker var Hass samler av historiske opplysninger. Han etterlot seg håndskrevne samlinger i fire bind under navnet «Ære- og Efterminde med henhørende Efterretninger til den verdslige og gejstlige danske og norske Historie». Opplysningene var for det meste hentet fra trykte kilder. Han skrev også et dagsregister over Christian VIs regjering. Et manuskript om geistligheten i Akershus stift kom i hans senere etterfølger som klokker Bastian Svendsens eie og ble benyttet av denne i hans verk om geistligheten i Christiania stift. Manuskriptene ble lenge oppbevart ved universitetsbiblioteket, men er i dag å finne i Nasjonalbibliotekets håndskriftsamling (ms. fol. 338, 354, 393).

Blant annet inneholdt Hass' samlinger avskrifter av gravskrifter og gravvers, som han særlig interesserte seg for, siden han selv var leilighetsdikter.

## Litteratur
* 
* Huitfeldt-Kaas, Henrik Jørgen: «Hass, Joachim Bruun», i *[[Dansk biografisk Lexikon]]*, VII. bind. Kjøbenhavn: Gyldendalske Boghandels Forlag, 1893
Drag (Nærøysund)

**Drag** er ei bygd som ligger på øya Mellom-Vikna i Nærøysund kommune i Trøndelag. Bygda ligger 20 km vest for Rørvik (Fv 770).

Drag er en grunnkrets i kommunen og har 56 innbyggere pr. 1. januar 2021.

Fra Drag er det bussforbindelse til Rørvik og Austafjord.

Hovednæringene er jordbruk og fiske.

Drag brevhus ble satt i drift i 1922. Navnet ble endret til Øvereng og statusen ble endret til poståpneri i 1938. Poståpneriet ble nedlagt i 1966.

Drag (Øvereng) var anløpssted for den gamle lokalbåten Vikna.

Drag var et av de gamle skolestedene i Vikna. Det gamle skolehuset på Drag er i dag grendahus i bygda, og blir flittig brukt. Et annet populært samlingssted på Drag er Gapahuken. 

Dragstind (147 moh) på Drag er et populært utfartsmål. Det går tursti til toppen fra det gamle skolehuset. 

Nord for Drag ligger halvøya Lysøya, og sør for Drag ligger halvøya Setnøya.   

Fra Drag går Lysøyveien (5 km) nordøstover langs sørsida av Lysøya.  2,5 km øst for Drag (Fv 770) ligger Stangringa. På Stangringa ligger et vegdele der Vangsfjordveien går nordover til Vangsfjorden (2 km) og fortsetter til Bremneset (5 km). 500 m sør for Stangringa (Fv 770) ligger Sund vegdele der Sundsveien går sørover til Sund (2,5 km), og fortsetter videre sørover som Setnøyveien (2 km) til Setnøyaunet. 

2,5 km sørvest fra Drag (Fv 770) ligger Kvalfjord vegdele, der Kvalfjordveien går sørover til Kvalfjorden, en gammel storgård på Mellom-Vikna. Hovedbygningen på Kvalfjord ble fredet som kulturminne i 2017. Bygningen er en av Vikna kommunes eldste daterte bygg. (Den eldste delen er fra 1700-tallet).

I *Namdalens beskrivelse* fra 1597 blir Vikna nevnt som en fjerding under Nærøy prestegjeld. Lensregnskapene fra samme periode tyder på at hele prestegjeldet tilhørte samme tinglag, som enten kan ha blitt delt eller holdt sine tingsamlinger vekselvis på Drag i Vikna og på Sandnes i Nærøy. Ferdingen ble oppløst i 1833, da Nærøy og Vikna lensmannsdistrikt ble opprettet med lensmannsgård på Åkvika i Vikna.

## Referanser
Cyberforsvarets CIS-regiment

**Cyberforsvarets CIS-regiment** (**CCR**) er et regiment i Cyberforsvaret med ansvar for å vedlikeholde og drive Forsvarets kommunikasjonsinfrastruktur, etablere sambandssystemer for Forsvarets operasjoner nasjonalt og internasjonalt og støtte Forsvarets operasjoner med IKT-systemer.

Gjennom Cyberforsvarets operasjonssenter i Jørstadmoen leir leder CCR også alle Cyberforsvarets taktiske operasjoner for Forsvarets operative hovedkvarter.

## Referanser


## Eksterne lenker
*